Arsenjevas
Arsenjevas (rus. Арсеньев) – miestas Rusijoje, Primorės krašte, 160 km į šiaurės rytus nuo Vladivostoko, prie Arsenjevkos upės, Sichote Alinio pašlaitėje. Pro miestą eina Transsibiro geležinkelio atšaka, Usurijsko–Rudnaja Pristanės plentas. Aviacijos ir mašinų gamybos, metalo apdirbimo, statybinių medžiagų gamybos, medienos apdirbimo, maisto (duonos, mėsos, pieno, vaisių, giros) pramonė. Yra technologijų institutas, cerkvė, keliautojo, etnografo Vladimiro Arsenjevo muziejus.